Περιαστικοποίηση και σύγχρονα πολυκέντρα εμπορίου και αναψυχής-malls
Creators: name: Κυριακοπούλου, Δήμητρα-Φωτεινή
Publisher: name: Aristotle University of Thessaloniki
Year: 2008
Subjects: Περιαστικός χώρος
Τριτογενοποίηση
Διάχυτη πόλη
Εξωαστικά κέντρα εμπορίου κι αναψυχής\
Νέες κεντρικότητες
Periurban space
Urban figure
Tertiary sector
Dispersed city
New centralities
Malls

description: Η τριτογενοποίηση του περιαστικού χώρου είναι ένα σύγχρονο φαινόμενο το οποίο μελετάται ως το «φαινόμενο της διάχυτης πόλης». Η διάχυση των δραστηριοτήτων στον περιαστικό χώρο αφορά στην ουσία τη σταδιακή μετατροπή της χρήσης γης αυτού του «ενδιάμεσου χώρου» μεταξύ της πόλης και της υπαίθρου, από αγροτική γη σε γη τριτογενών δραστηριοτήτων. Οι περιαστικές ζώνες δέχονται ισχυρές πιέσεις αστικοποίησης. Ως εκ τούτου μεταλλάσσονται με γοργούς ρυθμούς και μετασχηματίζονται ιδιαίτερα την τελευταία 30ετία. Σε αυτό το πλαίσιο, μεγάλα πολυκέντρα εμπορίου και αναψυχής, γνωστά και ως malls, έλκονται από τα χαρακτηριστικά αυτού του «μεταβατικού χώρου» και εγκαθίστανται εκεί. Αποτελούν κτίρια με επιβλητική παρουσία, συχνά αμφιλεγόμενη αρχιτεκτονική ποιότητα και σημαντικές κοινωνικοοικονομικές επιπτώσεις. Έχει ενδιαφέρον να μελετήσει κανείς τόσο τη γρήγορη μεταλλαγή του αστικού ορίου (urban fringe) όσο και την προσέλκυση στη ζώνη αυτή μεγάλων εμπορικών συγκροτημάτων που απασχολούν σήμερα τη διεθνή αρχιτεκτονική και πολεοδομική σκέψη. Στο ελληνικό προσκήνιο υπάρχει ένας γενικότερος προβληματισμός σχετικά με το νεόφερτο για την ελληνική πραγματικότητα φαινόμενο, αυτό των malls. Εξετάζοντας την ιστορική εξέλιξή τους, από το 19ο αιώνα με τις στοές και τις μεγάλες αγορές των ευρωπαϊκών πόλεων μέχρι σήμερα στον 21ο αιώνα, με τα πολυλειτουργικά κέντρα που ενσωματώνουν πλέον εκτός από εμπόριο και γραφεία, κατοικία, ξενοδοχεία και ευφάνταστους χώρους αναψυχής, τίθενται ζητήματα όπως οι πολεοδομικές επιπτώσεις στην πόλη, η λειτουργική σύνδεσή τους με το αστικό κέντρο, η αρχιτεκτονική που προάγουν και οι τάσεις εδραίωσής τους.
description: The dispersed city is a contemporary phenomenon according to which the peri-urban space suffers from high urbanization pressures. Activities of the tertiary sector tend to establish in this “intermediate space” between the city and the countryside, causing the transformation of the rural area into an urban space. During the last 30 years this “urban fringe” attracts megastructures, known as malls, that host trade and recreation activities. These “new centralities” constitute buildings with imposing presence, often ambiguous architectural quality and important socio-economic impacts. The rapid transformation of the urban fringe and the establishment of the tertiary activities, with special interest paid on the malls, trouble the architects and the urban planners internationally. In Greece, this quite new phenomenon of the malls dispersal in the peri-urban space, is being under study and reflection. Examining their historical evolution since the arcades and the big European city markets of the 19th century up to the 21st century multifunctional centres that host trade, agencies, offices, hotels and recreation activities, there are many questions to pose and many subjects to study such as their impacts on the urban tissue, their functional connection with the city centre, the promoted architecture and their consolidation tendencies.